Last saved by: Mezovská Gabriela

OKRESNÁ PROKURATÚRA NOVÉ MESTO NAD VÁHOM 
Hviezdoslavova 36, 915 01 Nové Mesto nad Váhom

Číslo: Pv 636/16/3304-19	Nové Mesto nad Váhom 22.03.2017 
EEČ: 2-24-121-2017
U Z N E S E N I E
Trestná vec:	obv. XXXXX
Trestný čin:	prečin: šírenie poplašnej správy podľa § 361 odsek 1, odsek 2 Trestného zákona
Rozhodol: 	prokurátorka Okresnej prokuratúry Nové Mesto nad Váhom
Podľa § 216 odsek 1 Trestného poriadku podmienečne zastavujem trestné stíhanie obvineného:
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX XXXXX
väzba: nie
mladistvý
ktorý je stíhaný pre trestný čin:
-	prečin: šírenie poplašnej správy podľa § 361 odsek 1, odsek 2 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe že:
dňa 25.08.2016 v čase o 12:52 h v Novom Meste nad Váhom pri chatovej oblasti v okolí „Kača baru," nachádzajúceho sa na adrese XXXXX po vzájomnej dohode spolu s maloletým XXXXX XXXXX zámerne zmeneným hlasom úmyselne rozšíril poplašnú správu, ktorá bola nepravdivá a to tak, že zavolal z telefónneho čísla XXXXX, registrovaného na osobu XXXXX, a ktorého užívateľom je mal XXXXX nar. XXXXX na telefónne číslo XXXXX patriace Spojenej škole Sv. Jozefa, XXXXX, kde hovor prijala XXXXX finančná referentka Spojenej školy Sv. Jozefa a tejto oznámil „tu je mestská polícia, máme nahlásenú bombu v škole" a následne na otázku XXXXX „čo máme robiť", hovor ukončil, pričom týmto telefonátom vyvolal opatrenia vedúce k nebezpečenstvu vážneho znepokojenia obyvateľstva v počte minimálne XXXXX ľudí, v tom čase nachádzajúceho sa v Spojenej škole Sv. Jozefa, XXXXX č. XXXXX XXXXX.
Podľa § 216 odsek 2 Trestného poriadku je určená skúšobná doba pre obvineného nasledovne:
	XXXXX, dátum narodenia: XXXXX
18 mesiacov

Podľa § 216 ods. 4 Trestného poriadku  sa obvinenému mladistvému XXXXX v skúšobnej dobe v súčinnosti s probačným a mediačným úradníkom Okresného súdu XXXXX ukladá povinnosť osobne sa ospravedlniť  Spojenej škole XXXXX Mesto nad Váhom.
Podľa § 216 ods. 4 Trestného poriadku sa obvinenému mladistvému XXXXX v skúšobnej dobe ukladá povinnosť v súčinnosti s probačným a mediačným úradníkom Okresného súdu XXXXX  vykonať pomocné práce v počte 5 hodín v prospech Spojenej školy XXXXX XXXXX 
Odôvodnenie:
Uznesením vyšetrovateľa Odbor kriminálnej polície XXXXX    sp. zn. ORP- 394/VYS-NM-2016 zo dňa 14.12.2016 bolo podľa § 206 ods. 1 Trestného poriadku vznesené obvinenie ml. XXXXX pre  prečin šírenia poplašnej správy podľa § 361 ods. 1 ,2 Trestného zákona.  

	Obvinený ml. XXXXX sa k  spáchaniu trestného činu v plnom rozsahu doznal. S postupom podľa § 216 ods. 1 Trestného poriadku súhlasí. 

	Svedkyňa  XXXXX uviedla, že náhradu škody neuplatňuje. 

	Trestný zákon ustanovuje pri prečine šírenia poplašnej správy podľa § 361 ods. 1 Trestného zákona stanovuje trest odňatia slobody až na dva roky. Podľa  odseku 2 cit. ustanovenia trest odňatia slobody na jeden rok  až päť rokov.     

	Obvinený ml. XXXXX doteraz nebol súdne trestaný, za priestupky nebol prejednávaný. 

	Zvážením všetkých skutkových zistení som dospela k záveru, že v predmetnej trestnej veci boli splnené všetky podmienky uvedené v § 216 ods. 1 Trestného poriadku. Tiež možno predpokladať, že rozhodnutie o podmienečnom zastavení trestného stíhania bude postačovať na prevýchovu obvineného ml. XXXXX.  

	V záujme zabezpečenia nápravy obvineného a zistenia súladu jeho chovania so zákonom bola určená skúšobná doba 18 mesiacov. Súčasne obvinenému mladistvému v zmysle § 216 ods. 4 Trestného poriadku v súčinnosti s probačným a mediačným úradníkom Okresného súdu XXXXX bola uložená povinnosť v skúšobnej dobe sa osobne ospravedlniť Spojenej škole Sv. Jozefa v XXXXX a vykonať pomocné práce v počte 5 hodín v prospech Spojenej školy Sv. Jozefa v XXXXX 

	Ak obvinený ml. XXXXX v priebehu skúšobnej doby bude viesť riadny život a nedopustí sa trestnej činnosti, rozhodne prokurátor Okresnej prokuratúry, že sa obvinený osvedčil. V opačnom prípade rozhodne, a to prípadne aj počas skúšobnej doby, že sa v trestnom stíhaní pokračuje (217 ods. 1 Trestného poriadku).
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Mezovská
prokurátorka